Malý Ľadový štít

Malý Ľadový štít () je vrch vo Vysokých Tatrách na Slovensku. Leží v hlavnom hrebeni Vysokých Tatier nad Tatranskou Lomnicou, približne  severne od Popradu. Juhovýchodným smerom stojí Téryho chata. V minulosti sa mu hovorilo „Ľadová kopa“ a patrí medzi 10 najvyšších vrchov vo Vysokých Tatrách.

Poloha 
Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a zasahuje na katastrálne územie mesta Vysoké Tatry a obce Tatranská Javorina. Najbližšími sídlami sú južne situovaný Starý Smokovec a Tatranská Polianka, juhovýchodne sa nachádza Tatranská Lomnica, severne Tatranská Javorina a severovýchodne Ždiar. Štít sa nachádza v Tatranskom národnom parku a jeho vrcholom prechádza hranica národnej prírodnej rezervácie Javorová dolina a NPR Studené doliny.

Opis 
Malý Ľadový štít sa nachádza v hlavnom hrebeni Vysokých Tatier, medzi Ľadovým štítom () a Širokou vežou (). Má dva vrcholy, hlavný severozápadný a o pár metrov nižší juhovýchodný. Od Ľadového štítu ho oddeľuje Ľadová štrbina, od Širokej veže turisticky dostupné Sedielko. Na juhozápad vysiela dlhý hrebeň, ktorý sa končí Pfinnovou kopou. Južnou stenou spadá do Dolinky pod Sedielkom, východnou do Kotliny Piatich spišských plies a západné úbočie klesá do Zadnej Javorovej doliny. Z diaľky môže vyzerať ako vedľajší vrchol Ľadového štítu, ale je od neho dostatočne oddelený.

Severne sa nachádza Malá () a Veľká Ľadová veža (), Ľadový štít, Snehový štít () a Kolový štít (), východne Čierny štít (), Baranie rohy (), Kežmarský štít (), Pyšný štít () a Lomnický štít (), južne Malý Kostol (), Prostredný hrot (),
Široká veža (), Slavkovský štít () a Bradavica () a západne Javorový štít (), Svišťový štít (), Žabí vrch () a Široká (). 

Západne sa nachádza Zadná Javorová dolina, ktorou voda z tejto časti hrebeňa odteká Javorinkou v povodí Dunajca, východne leží Malá Studená dolina, ktorou vodu odvádza Malý Studený potok do rieky Poprad. Juhovýchodne v Kotline Piatich spišských plies stojí Téryho chata.

Výhľady 
Turisticky voľne neprístupný skalnatý vrchol umožňuje kruhový rozhľad. Vďaka nadmorskej výške ponúka nerušený výhľad na mnohé vrcholy Vysokých Tatier a hrebeň Belianskych Tatier, okolité doliny a pri vhodných podmienkach aj mnohé pohoria a vrchy stredného a východného Slovenska a južného Poľska.

Prístup  
Štít sa nachádza na území národných prírodných rezervácií a Tatranského národného parku, preto vrchol nie je voľne prístupný. Neďalekým Sedielkom prechádza  zeleno značená turistická trasa z Tatranskej Javoriny cez Javorovú dolinu k Téryho a Zamkovského chate. Štít je  prístupný len v sprievode horského vodcu a veľa výstupov do obťažnosti VI vedie obľúbenou južnou stenou.

Niekoľko výstupov 
 1903: Prvovýstup JV hrebeňom, J. Chmielowski, K. Jordán, J. Nowicki a K. Bachleda, II.
 1921: Prvovýstup stredom SV steny, A. Grósz a B. Palencsár, dole III., hore I.
 1956: Prvovýstup stredom J steny, V. Karoušek a Z. Zibrín, v závere VI.

Galéria

Referencie

Literatúra

Knihy 
 
 Šport, Bratislava, Andráši Július a kolektív, Turistický sprievodca ČSSR – Zväzok 6, Vysoké Tatry, 1985

Mapy 
 VKÚ, akciová spoločnosť, Harmanec, č. 113, Turistická mapa 113 Vysoké Tatry 1 : 50 000, 12. vydanie, 2013, ISBN 978-80-8042-680-4
 BB Mapy, Banská Bystrica, 6. časť, Vysoké Tatry Podrobná turistická a cykloturistická mapa 1 : 50 000 (príloha denníka Pravda), 1. vydanie, 2016

Pozri aj 
 Ľadový štít
 Téryho chata
 Sedielko
 Vysoké Tatry
 Javorová dolina (národná prírodná rezervácia) 
 Studené doliny
 Tatranský národný park
 Zoznam vrcholov vo Vysokých Tatrách

Iné projekty

Externé odkazy 
 Poloha na turistickej mape
 Poloha na turistickej / cykloturistickej mape
 Cesty v južnej stene  na Tatry.nfo.sk
 Popis a nákresy túry na Sprievodca.ta3.szm.com
 360° virtuálny panoramatický výhľad z vrcholu Malého ľadového štítu na okolité vrchy na PeakFinder.org 

Dvojtisícovky na Slovensku
Vrchy Vysokých Tatier
Vrchy v okrese Poprad
Vysoké Tatry (mesto)
Tatranská Javorina